Een dood, verskeie beseer na treine bots | Maroela Media
'n Man is dood en verskeie ander mense beseer toe twee treine Woensdagaand op 'n treinspoor wes van Johannesburg gebots het. Een van die beseerdes is in 'n kritieke toestand.
Russel Meiring, woordvoerder van ER24, sê in 'n verklaring 'n passasierstrein het naby Bonny Dooneweg in Horizon View teen 'n goederetrein gebots.
Volgens Meiring het paramedici ná 21:20 met hul aankoms op die toneel verskeie treinwaens aangetref wat ontspoor het.
'n Man en 'n bejaarde vrou was in die stadium in een van die waens van die passasierstrein vasgekeer. Die man het noodlottige beserings in die voorval opgedoen en het geen teken van lewe getoon nie. Die vrou het verskeie beserings opgedoen en was in 'n kritieke toestand.
Volgens Meiring het reddingswerkers meer as twee uur lank gespook om die vasgekeerde vrou uit die trein te bevry, waarna sy per helikopter na 'n private hospitaal gehaas is.
Verskeie nooddienste het sowat 30 pasiënte op die toneel behandel. Drie van die pasiënte is na 'n hospitaal geneem. Die ander het vervoer na 'n hospitaal van die hand gewys.
botsing ER24 Johannesburg Netcare 911 treine
Swart ekonomiese bemagtiging in die beheerkamer. Daar is geen verantwoodelikheid nie. Werk op Afrika tyd. as twee trine op dieselfde spoor is, dan is dit"Eish, wat nou". Letterlik. Jy moet daar wees om dit te sien.
Dis omdat Transnet geen instandhoudingswerk aan die spoorllyn doen nie. Ons treinnetwerk is besig om in duie te stort. Jammer oor die lewensverlies.